《读石隐淡吟藁》
宋代·丘葵

借师新藁读，睡睫不曾交。
璧月沉寒濑，琪花着老梢。
一吟三叹咏，双字几推敲。
晓雨驱炎热，僧窗得尽钞。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。